# Albin Stenroos

### Wikipedia

Oskar Albinus "Albin" Stenroos (s. 25. helmikuuta 1889, Vehmaa - k. 30. huhtikuuta 1971, Helsinki) oli suomalainen kestävyysjuoksija ja maratonin olympiavoittaja vuodelta 1924.

Albin Stenroos juoksi ensimmäisen maratoninsa SM-kisoissa vuonna 1909 ja sijoittui kolmanneksi. Tämän jälkeen hän keskittyi lyhyemmille matkoille ja juoksi matkan seuraavan kerran vasta Pariisin olympialaisissa 1924.

Stenroos voitti ensimmäisen SM-kultansa vuonna 1910 10 000 metrin juoksussa. Tämän jälkeen Hannes Kolehmaisen poissaollessa Stenroos voitti 5 000 ja 10 000 metrin juoksuissa kahdeksan mestaruutta vuosina 1912-1916. Hän oli myös maastojuoksun mestari 1915-1917.

Vuoden 1912 olympialaisissa Stenroos voitti pronssia 10 000 metrillä Kolehmaisen jälkeen. Hän sijoittui maastojuoksussa kuudenneksi ja oli hopealla joukkuekisassa.

Vuonna 1915 Stenroos juoksi ensimmäisen maailmanennätyksensä 30 kilometrillä (1.48.06,2), jota hän paransi vuonna 1924 (1.46.11,6). Hän teki vuonna 1923 myös 20 kilometrin ennätyksen (1.07.11,2).

Stenroos jätti vuoden 1920 olympialaiset väliin. Vuonna 1924 Stenroos päätti osallistua maratonille, matkalle jota hän ei ollut juossut 15 vuoteen. Hän voitti kuumissa olosuhteissa käydyn kisan ylivoimaisesti: hopeamitalisti Italian Romeo Bertini hävisi lähes kuusi minuuttia.

Stenroos sijoittui toiseksi Bostonin maratonilla 1926, mutta epäonnistuttuaan seuraavana vuonna hän päätti lopettaa uransa.

## [muokkaa] Saavutuksia

- olympiakultaa maratonilla 1924
- olympiapronssia 10 000 m juoksu ja maastojuoksun joukkuekilpailu 1912
- olympialaisissa 1912 maastojuoksussa kuudes ja 3 000 metrin joukkuekilpailussa neljäs
- Suomen mestari 5 000 m juoksu 1912, 1913, 1915 ja 1916
- Suomen mestari 10 000 m juoksu 1910, 1912, 1913, 1915 ja 1916
- Suomen mestari maastojuoksu 1915, 1916 ja 1917

Miesten maratonin olympiavoittajat
1896: Spiridon Louis | 1900: Michel Théato | 1904: Thomas Hicks | 1908: Johnny Hayes | 1912: Kenneth McArthur | 1920: Hannes Kolehmainen | 1924: Albin Stenroos | 1928: Boughéra el-Ouafi | 1932: Juan Carlos Zabala | 1936: Sohn Kee-chung | 1948: Delfo Cabrera | 1952: Emil Zátopek | 1956: Alain Mimoun | 1960: Abebe Bikila | 1964: Abebe Bikila | 1968: Mamo Wolde | 1972: Frank Shorter | 1976: Waldemar Cierpinski | 1980: Waldemar Cierpinski | 1984: Carlos Lopes | 1988: Gelindo Bordin | 1992: Hwang Young-cho | 1996: Josia Thugwane | 2000: Gezahegne Abera | 2004: Stefano Baldini

Haettu osoitteesta http://fi.wikipedia.org../../../a/l/b/Albin_Stenroos_bc9e.html

Luokat: Suomalaiset kestävyysjuoksijat | Suomalaiset olympiavoittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English